OzLabs/hebrew-wiki-articles huggingface dataset:
תלמוד תורה המסורה

תלמוד תורה 'אהבת תורה - המסורה הוא תלמוד תורה עם מספר סניפים בירושלים. הוקם בשנת תשל"א, 1971. במשך תקופה ארוכה היה תלמוד-התורה הגדול ביותר בירושלים.

==היסטוריה==
תלמוד התורה הוקם בשנת 1971, ומקור שמו המסורה הוא רמיזה להעברה מדויקת של המסורת היהודית. במוסד התחנכו אלפי תלמידים בחינוך רגיל וחינוך מיוחד מגיל גן עד כיתה ח'. בתחילה שכן הת"ת ברחוב פולנסקי בירושלים, ולאחר מכן עבר לרחוב תחכמוני, מבנה שבעבר היה בו בית הספר תחכמוני (ירושלים) בשנות ה-90, לאחר שכמות התלמידים בתלמוד תורה גדלה, הורחב מבנה התלמוד-תורה ונבנו בו קומות נוספות.

לת"ת מספר סניפים. כשהסניף הראשי הוא ברחוב תחכמוני בעיר, ובהמשך נפתחו בשכונת רוממה, ושכונת רמת שלמה.

בתלמוד תורה נלמדים לימודי קודש בשעות הבוקר, ובשעות אחר הצהריים לימודי חול. בבית הספר נערכו בעבר מבחני מיצ"ב אך אלו בוטלו וכיום לא נלמדים בו כל לימודי הליבה.

בתלמוד תורה מתקיים מדי שנה מבחן 'דגל המשנה' ללימוד משנה, ובמעמד המבחן השישי של חתן המשנה קיבל התלמוד תורה את עיטור "דגל המשנה" לשנת תשל"ח על ההצטיינות של הת"ת מטעם המפעל העולמי ללימוד המשנה היומית בניהולו של הרב שלמה שטנצל.

בית הכנסת "אוהל מרדכי" קיים במבנה הת"ת הישן למעלה ממאה שנה. בבית הכנסת נהג להתפלל החזן יוסלה רוזנבלט והוא נחשב לאחד מבתי הכנסת העתיקים ביותר בירושלים. בשנת תשע"ו עיריית ירושלים החליטה להרוס את בית הכנסת. על שטח הת"ת התנהל שנים רבות משא ומתן לרכישת הקרקע הנמצאת במקום מרכזי בעיר בסמיכות לשכונת גאולה, אולם התגלה כי עו"ד תיאמו מכרז, והם הורשעו לאחר מכן בבית המשפט.

במשך שנים התקיים במתחם התלמוד־תורה, אולם שמחות בשם "צהלה", ששימש את התלמידים כחדר אוכל בשעות הצהריים ובערבים את תושבי האזור.

שנים רבות לימד בתלמוד תורה כוכב הילדים הרב אלתר צבי אריה יכנס, הידוע בכינויו רבי אלתר, תוך כדי שימוש בניגונים להפנמת המסרים.

==תפקידים בת"ת==
מנהל הת"ת הוא הרב משה טרנובסקי. בעבר כיהן הרב שמשון פוליקמן כמנהל וטרנובסקי כסגנו.

בשנת 1986 לאחר חילוקי דעות בנושא מעמדו של המוסד שנגעה לגובה התקציב ממשרד החינוך, פעלו רבנים ועסקנים ובהם הרב שמואל דויטש, (כיום יושב ראש ההנהלה הרוחנית), בגיבויו של הרב שך, והורים רבים הוציאו את בניהם מהתלמוד תורה. הרב פוליקמן נאלץ להתפטר וטרנובסקי התמנה למנהל. לאחר שהמקום נקלע לקשיים כלכליים מונה הרב אברהם רביץ למנהל, משרה שהחזיק בה בהתנדבות במשך שנת 1987, ולאחר ייצוב המוסד המשיך הרב טרנובסקי לנהלו.

בסניף רמת שלמה משמש הרב ברוך לוי כמנהל, הרב ברוך טרנובסקי כמפקח בכיתות הנמוכות, הרב יצחק פילמר כמפקח בכיתות הגבוהות והרב חונא טייטלבוים שימש כמפקח אחה"צ בכיתות הגבוהות עד לפטירתו ב-2024.

==קישורים חיצוניים==
* [http://www.jdn.co.il/video/745159 הרב שטיינמן מתפלפל עם ילדי הת"ת] באתר JDN
* 
* 

==הערות שוליים==

*
קטגוריה:ירושלים: מוסדות חינוך
קטגוריה:תלמודי תורה
קטגוריה:חינוך חרדי
קטגוריה:מוסדות חינוך לגברים
קטגוריה:מוסדות לימוד חרדיים בישראל
יוסף אסלן קטאווי

כיוון=שמאל}}
יוסף אסלן קטאוי פאשא (בערבית: يوسف اصلان قطاوي باشا; י"ט בטבת ה'תרכ"א 1861 – י"ב טבת ה'תש"ב 12 במאי 1942, קהיר) היה תעשיין ודיפלומט יהודי-מצרי ששימש כשר אוצר, שר תקשורת וחבר הסנאט לקראת סוף חייו, ובמקביל שימש כראש הקהילה היהודית בקהיר. נחשב לפוליטיקאי היהודי החשוב ביותר בתקופת מצרים המודרנית, והיהודי המצרי הבולט ביותר בתקופה שבין שתי מלחמות העולם.

==קורות חיים==
קטאוי בא ממשפחה יהודית חשובה של סוחרים ומנהיגי קהילות בקהיר. למד הנדסה בפריז ומשחזר לקהיר בשנת 1882 הפך לפקיד במשרד העבודות הציבוריות. לאחר שלמד ייצור סוכר במוראביה שבצ'כיה, ניהל מפעל סוכר במצרים והקים מפעלי תעשייה אחרים. ב-1912 הוענק לו התואר פאשא.

קטאוי נכנס לפוליטיקה ב-1915 והיה חבר המשלחת המצרית ללונדון, אשר ניהלה משא ומתן על העצמאות המצרית. באותה עת היה ממייסדי הבנק הלאומי של מצרים. בשנת 1922 היה לחבר הוועדה שניסחה את החוקה המצרית. מ-1924 הוא היה לשר האוצר של מצרים, ולאחר מכן בשנת 1925, שר התקשורת ובין 1927–1936 שימש כסנטור. במקביל בין השנים 1924–1942 שימש כראש הקהילה היהודית בקהיר.

מועצת העדה הספרדית בראשות יוסף קטאווי נקטה עמדה אנטי-ציונית, והוא דרש מבנו רנה, שקיבל לאחר מותו את נשיאות העדה, להשתלב בחברה המצרית.

==לקריאה נוספת==

* – ערך על משפחת קטאווי כולה בוויקיפדיה הערבית.
* – ערך על משה קטאווי בוויקיפדיה הערבית.

==קישורים חיצוניים==

==הערות שוליים==

קטגוריה:יהודים חברי הפרלמנט המצרי
קטגוריה:מהנדסים יהודים מצרים
קטגוריה:יהדות קהיר
קטגוריה:דיפלומטים מצרים
קטגוריה:פוליטיקאים יהודים מצרים
קטגוריה:שרי ממשלת מצרים
קטגוריה:שרי התקשורת של מצרים
קטגוריה:אנשי עסקים יהודים מצרים
קטגוריה:בנקאים יהודים מצרים
קטגוריה:ילידי 1861
קטגוריה:נפטרים ב-1942
אנטארקטיק (אונייה)

אנטארקטיק (באנגלית: Antarctic הייתה אוניית מפרשים ומנוע שנבנתה בדראמן, נורווגיה בשנת 1871. האונייה שימשה בכמה משלחות מחקר לאזור הארקטי ולאנטארקטיקה במשך השנים 1903-1898. ב-1895 התבצעה הירידה הראשונה ליבשת אנטארקטיקה מאונייה זו.

== האונייה ==
"אנטארקטיקה" הייתה אונייה תלת-תורנית, מצוידת במנוע קיטור. היא נבנתה במספנות הולמן בדראמן בשם "קאפ נור".

בתחילה שימשה "אנטארקטיק" לצייד כלבי-ים בסביבות סוולבארד, יאן מאיין וגרנלנד. בתקופה זו פיקד על האונייה גוליק ינסן ובין השאר שירת בה קאשטן בורשקרווינק.

בראשית שנות ה-90' של המאה ה-19 רצה איל הספנות סוונד פוין להרחיב את עסקיו לאוקיינוס האנטארקטי, וכיון שכך, היה עליו לרכוש אוניות כשירות. פוין רכש אפוא את "קאפ נור", הכניס בה תיקונים ושיפורים מקיפים ולאחר השלמתם, שינה את שמה ל"אנטארקטיק". משנת 1893 שייטה האונייה באוקיינוס האנטארקטי לצורך צייד לווייתנים.

בשנת 1897 רכש את האונייה אלפרד גבריאל נאטהורסט לצורך המשלחת שתכנן לסוולבארד. שוב נעשו בה תיקונים מקיפים לפני המשלחת בשנת 1898.

בשנת 1899 מכר נאטהורסט את האונייה לגאורג קארל אמדרופ למשלחת שלו אל מזרח גרנלנד.

בשנת 1900 מכר אמדרופ את "אנטארקטיק" לאוטו נורדנשלד, שהיה זקוק לאונייה למשלחת שלו לאנטארקטיקה.

==לקריאה נוספת==
* Bull, Henrik J. (1896). [http://urn.nb.no/URN:NBN:no-nb_digibok_2008121110001 The cruise of the «Antarctic» to the South Polar regions]. London: E. Arnold.

==קישורים חיצוניים==

==הערות שוליים==

קטגוריה:ספינות מחקר גאוגרפי
קטגוריה:משלחות לאנטארקטיקה
קטגוריה:העידן ההרואי של חקר אנטארקטיקה
ביעף

ביעף הוא ביטאון ישראלי היוצא לאור בשפה העברית, ועוסק בתחומי מדעי התעופה והחלל. הביטאון יוצא לאור בממוצע של ארבעה גיליונות בשנה, מטעם האגודה למדעי התעופה והחלל בישראל. הגיליון הראשון של ביעף פורסם בשנת 1972. ביעף נחשב ככתב עת מקצועי בקרב קהילת המהנדסים בישראל ובו מאמרים וכתבות על החדשנות בתחום.

ביעף הוא כתב העת היחידי במזרח התיכון שעוסק בתחום מדעי התעופה והחלל. 
כתב העת נשלח במהדורה מודפסת אל חברי האגודה למדעי התעופה וחלל שמרביתם מהנדסים בתחום האווירונאוטיקה וכן לגורמי מחקר וביטחון בתחום התעופה והחלל בישראל. 

== קישורים חיצוניים ==
* 

* [http://www.aerospace.org.il/biaf/index.htm ביעף באתר האגודה למדעי התעופה והחלל]. 

קטגוריה:ישראל: כתבי עת
קטגוריה:מדעי החלל
קטגוריה:ישראל: תעופה
ג'ף גרלין

ג'פרי טוד "ג'ף" גרלין (באנגלית: Jeffrey Todd "Jeff" Garlin; נולד ב-5 ביוני 1962) הוא שחקן, מדבב, מפיק, במאי קולנוע וקומיקאי יהודי-אמריקאי. הוא ידוע בעיקר בשל תפקידו בסיטקום "תרגיע" מבית HBO, אשר בזכותה הועמד לפרס אמי 7 פעמים כמפיק בפועל.

==ביוגרפיה==
גרלין נולד בשיקגו, אילינוי שבארצות הברית למשפחה יהודית. גדל גם בדרום פלורידה. אביו הוא ג'ין גרלין ואימו היא קרול (לבית קרפטון). לו אח צעיר. למד גם בבית ספר עברי. גרלין סובל מתסמונת וולף-פרקינסון-וויט. עוד בילדותו רצה להיות קומיקאי כשיגדל.

למד בברווארד קולג' שבפורט לודרדייל, ולאחר מכן קולנוע באוניברסיטת מיאמי אך לא סיים. החל להופיע כסטנדאפיסט שם.

==קריירה==
ב-1984, בגיל 22 חזר גרלין לשיקגו והתחיל לעבוד כקומיקאי. הוא עבד כמוכר כרטיסים עם סטיבן קולבר. בסוף שנות ה-80 היה שותפו לדירה של קונאן או'בריאן. 

ב-1997 שיחק בפרק אחד בסדרת האנימציה "ד"ר כץ, מטפל מקצועי" בערוץ קומדי סנטרל. 

בשנים 1997–1999 שיחק בסדרה הקומית "משתגעים מאהבה" בתור מארווין.

משנת 2000 משחק בתפקיד ראשי בקומדיית המצבים של רשת HBO "תרגיע", בתפקיד ג'ף גרין.

בשנים 2001-2003 שיחק בשני פרקים בסיטקום "כולם אוהבים את ריימונד" של רשת CBS.

ב-2003 כיכב בסרט הקומדיה "אבא בא לגן" לצד אדי מרפי. ב-2004 שיחק בסרט הנעורים "מסיבת פיג'מות" לצד ג'יין לינץ'. 

בשנים 2005–2013 שיחק בסדרה הקומית "משפחה בהפרעה" בתור מורט מאיירס.

בשנת 2006 כיכב בסרט הקומי "מישהו לאכול איתו גבינה" לצד שרה סילברמן, ואותו גם כתב וביים.

ב-2008 דיבב את הקברניט בסרט האנימציה "וול-E" מבית דיסני.

ב-2010 דיבב את באטרקאפ החד-קרן בסרט "צעצוע של סיפור 3" מבית דיסני, ושיחק בקומדיה "אקסית במצור" בכיכובם של ג'ניפר אניסטון וג'רארד באטלר. 

החל מ-2013 שיחק גרלין בקומדיית המצבים "הגולדברגים" של רשת ABC, בתור אב המשפחה, מארי. הוא פרש מהסדרה ב-15 בדצמבר 2021, עקב פתיחת חקירה הנוגעת להאשמות בדבר הטרדות מילוליות ורגשיות מצידו בסביבת העבודה. את מקומו של גרלין ביום הצילומים האחרון של העונה התשיעית מילא כפיל.

באותה שנה ביים את הסרט הקולנועי הראשון שלו "להתמודד עם אידיוטים" בו גם שיחק בתפקיד הראשי וכתב את התסריט. 

ב-2014 שיחק בקומדיה "התבגרות מאוחרת" בכיכובן של קירה נייטלי וקלואי גרייס מורץ. 

בשנת 2017 כיכב בסרט "האנדסום: סרט מסתורין של נטפליקס" בתפקיד ג'יני האנדסום, והשתתף בסרט הדוקו-דרמה "להיות בונד", על חייו של השחקן ג'ורג' לייזנבי והדמות שגילם ג'יימס בונד. 

בשנת 2018 העניק את קולו להקלטת ספר הילדים "יום בחייו של מרלון באנדו". בשנת 2019 שב לדובב את באטרקאפ בסרט "צעצוע של סיפור 4" ובסדרה "מזלגוני שואל שאלה".

בשנת 2022 שיחק את ג'רמי שיל בסרט האימה "סטודיו 666" בתפקיד מנהל להקת הפו פייטרס.

==חיים אישיים==
ב-1994 נישא למרלה בת' כהאן. לזוג שני בנים. הם מתגוררים בלוס אנג'לס ושיקגו לסירוגין. 

הוא נוהג לתרגל מדיטציה טרנסצנדנטלית, בין השאר כדי להתגבר על הפרעת הקשב וריכוז.

הוא אוהד את קבוצת הבייסבול שיקגו קאבס.

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה יהודים אמריקאים
קטגוריה:מדבבים יהודים אמריקאים
קטגוריה:קומיקאים יהודים אמריקאים
קטגוריה:סטנדאפיסטים יהודים אמריקאים
קטגוריה:מנחי טלוויזיה יהודים
קטגוריה:מנחי טלוויזיה אמריקאים
קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:אמריקאים שנולדו ב-1962
קרל באר

העתק מאושר של רישום הלידה של באר במשרד הרישום ארולזן
קרל מ. באר (20 במאי 1885 - 26 ביוני 1956) היה סופר גרמני-ישראלי, עובד סוציאלי וסוכן ביטוח, סופרג'יסט ופעיל בני ברית. היה האיש הראשון שעשה ניתוח להתאמה מגדרית בהיסטוריה בדצמבר 1906.

== קורות חיים ==
באר נולד כמרתה באר בעיירה ארולזן, שבגרמניה להורים ברנהרד ולינה באר. בלידתו לא הצליחה המיילדת לקבוע את מינו, ולאחר התייעצות עם רופאים החליטו הוריו לגדלו כילדה. בילדות הוא למד להסוות את הגוף השונה שלו מילדים אחרים, להתאים את ההתנהגות שלו למצופה ממנו ולשחק עם הבנות בכיתה. ואולם, כשבגר, והתקשה בשיעורי הסריגה, הוא נודה ממשחקי הבנות. כאדם אינטרסקס הזדהה באר לפעמים כגבר הטרוסקסואל ולפעמים כאישה לסבית. 

ב-1903 עבר להמבורג, שם הכיר את אדוארד לוינסון, מוציא לאור של שבועון יהודי ופעיל מרכזי במאבק נגד סחר בנשים יהודיות לצורכי זנות. במהרה, הפך גם באר לפעיל מרכזי בתחום, והחל להרצות בכל רחבי גרמניה. שמו החל להיות מוכר כעיתונאי ודובר רהוט בתחום. באותה העת, חי כאישה כאישה לסבית שמזדהה כגבר ופעילה נגד סחר בנשים.

ב-1904 החל לדבר על עצמו בלשון זכר בפומבי. בערך באותה תקופה הכיר את ביילה היילפרין איתה ניהל מערכת יחסים. מכיוון שהיילפרין הייתה נשואה, הם החליטו להתאבד יחד, אך באר עבר תאונה קשה לפני שהספיקו להתאבד יחד. במהלך השיקום, התוודה בפני אחד מרופאיו על הזדהותו המגדרית, וזה הפנה אותו להתייעץ עם ד״ר מגנוס הירשפלד.

בעצתו של הסקסולוג הנודע ד"ר מגנוס הירשפלד, נותח באר בברלין בשנת 1906, והמשיך את חייו במגדר הגברי. החברים הוותיקים קיבלו אותו מחדש לחבורה והוא נטמע בחוג חברתי של יהודים אינטלקטואלים, שחלקם הכירו אותו עוד לפני הניתוח לשינוי המין. 

באוקטובר 1907 נישא לחנה ביילה היילפרן, לאחר שהתגרשה מבעלה; במרץ 1909 נפטרה אשתו בברלין מדלקת ריאות. זמן קצר לאחר מותה הוא התחתן עם אלזה מקס. בשנים 1908–1911 עבד כסוכן ביטוח. ב-1 בינואר 1911 הוא קיבל משרה של קונסול לחיי היהודיים בברלין, ובדצמבר 1920 התמנה לתפקיד ראש הלשכה בברלין של בני ברית. 

ב-19 באפריל 1937 פשט הגסטפו על משרדי בני ברית ועצר את באר, שהיה אז דמות מרכזית בחברה היהודית. לאחר שנחקר ועבר עינויים, הוא מכר בזול את דירתו ואת רכושו והיגר עם רעייתו לארץ ישראל, בשנת 1938. 

בארץ, עבד כסוכן ביטוח ומנהל חשבונות, והתגורר בבת ים. הוא שמר על חיים אלמוניים. הוא ניהל רומן עם מזכירתו גיטלה פיש, אשר עברה להתגורר עמו ועם אשתו וחיה עמם בשלישייה. ב-1947 נפטרה אלזה אשתו השנייה. שלוש שנים לאחר מכן הוא נישא, בשלישית, לפיש.

באר נפטר בשנת 1956 ונקבר בבית העלמין קריית שאול בתל אביב, תחת השם קרל מאיר באֵר.

== ספרו ==
בשנת 1907 פרסם באר אוטוביוגרפיה חצי-בדיונית, בשם - "חיי גבר כנערה" ("Aus eines Mannes Mädchenjahren"). היא זכתה להצלחה רבה ולשני עיבודי ראינוע. הוא חתם בשם העט N.O. Body ("א.פ. אחד"/"א.י.נ. גוף").

== קישורים חיצוניים ==
* עדי סברן ואיריס רחמימוב, [https://www.openu.ac.il/publications/zmanim/pages/zmanim131.aspx בין קפלי החצאית: חייו השונים של קרל מ. באר], זמנים גיליון 131, 22 - 33
* הסקט - "תולדות המיניות",ענת זלצברג ודותן ברום, [https://open.spotify.com/episode/7vlxUxPXj8fnVysyL9Am3M "פרק 3 קארל מ. באר והתאמה מגדרית"]
* 

קטגוריה:אינטרסקס
קטגוריה:טרנסג'נדרים ישראלים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1885
קטגוריה:ישראלים שנפטרו ב-1956
המשחקים הפרנקופוניים 1989

לוגו המשחקים
המשחקים הפרנקופוניים הראשונים נערכו בערים קזבלנקה ורבאט שבמרוקו מ-8 ביולי ועד 22 ביולי 1989.

אירוח המשחקים נמסר לידי מרוקו בשנת 1987. נטלו בהם חלק 1,500 משתתפים (900 ספורטאים ו-600 אמנים) מ-38 מדינות. הם נפתחו על ידי המלך חסן השני. 

טקסי המשחקים נערכו באצטדיון מוחמד החמישי בקזבלנקה. תחרויות האתלטיקה נערכו באצטדיון הנסיך מולאי עבדאללה ברבאט.

==ענפי ספורט==
במשחקים נערכו תחרויות בארבעה ענפי ספורט:
*אתלטיקה
*ג'ודו
*כדורסל (נשים בלבד)
*כדורגל (גברים בלבד)

==ענפי אמנות==
* אמנות חזותית (וידאו)
* כוריאוגרפיה
* מלאכות (עץ, עור, אריגה)
* ציור
* פיסול

==משתתפות ומדליות==
להלן פירוט המדינות ששלחו משלחות למשחקים והמדליות שבהן זכו:

{| class="wikitable sortable"
|-
! דירוג 
! משלחת 
| bgcolor="gold" | זהב 
| bgcolor="silver" |כסף
| bgcolor="CC9966" |ארד
! סך הכול 
|- align=center
|-
| 1|| || 34|| 25|| 18|| 77
|-
| 2|| || 9|| 15|| 20|| 44
|-
| 3|| || 7|| 8|| 6|| 21
|-
| 4|| || 3|| 3|| 4|| 10
|-
| 5|| || 2|| 4|| 8|| 14
|-
| 6|| הקהילה הצרפתית בבלגיה|| 2|| 1|| 5|| 8
|-
| 7|| || 1|| 1|| 1|| 3
|-
| 7|| || 1|| 1|| 1|| 3
|-
| 7 || || 1 || 1|| 1|| 3
|-
| 7|| || 1|| 1|| 1|| 3
|-
| 11|| || 1|| 0|| 3|| 4
|-
| 12|| || 1|| 0|| 1|| 2
|-
| 12|| || 1|| 0|| 1|| 2
|-
| 14|| || 1|| 0|| 0|| 1
|-
| 15|| || 0|| 2|| 2|| 4
|-
| 16|| || 0|| 1|| 2|| 3
|-
| 17|| || 0 || 1|| 1|| 2
|-
| 17|| || 0|| 1|| 1|| 2
|-
| 19|| || 0|| 0|| 2|| 2
|-
| 20|| || 0|| 0|| 1|| 1
|-
| 20|| || 0|| 0|| 1|| 1
|}

המשלחות מהמדינות הבאות השתתפו במשחקים אך לא זכו במדליות כלשהן:

==קישורים חיצוניים==
* [https://www.jeux.francophonie.org/content/maroc-1989 משחקי 1989], באתר המשחקים הפרנקופוניים (בצרפתית)

קטגוריה:תחרויות ספורט רב-ענפיות
קטגוריה:תחרויות ספורט במרוקו
קטגוריה:רבאט
קטגוריה:1989 בספורט
קטגוריה:הארגון הבין-לאומי לפרנקופוניה
קטגוריה:קזבלנקה: ספורט
אורטל בן שושן

אורטל בן-שושן (נולדה בשנת 1987) היא שחקנית תיאטרון וטלוויזיה ישראלית.

==ביוגרפיה==
בן שושן נולדה ברעננה. היא בוגרת סל"ה - הסטודיו לאמנויות התיאטרון מיסודו של יורם לוינשטיין ובמסגרת לימודיה שיחקה במחזות "האישה מן הים", "עד ראייה", "הצ'ק בדרך", ו"הנאהבים והנעימים", עליו קיבלה ציון לשבח בפסטיבל "עתיד התיאטרון". כמו כן, קיבלה ציון לשבח בתחרות המונולוגים לזכרה של עדי קמרי.

בשנת 2015 החלה לשחק בקומדיית המצבים "השוטר הטוב". בפברואר 2016 לוהקה לאחד התפקידים הראשיים בקומדיית המצבים לילדים "מיסטר צ'יפס".

בשנים 2017–2018 שיחקה בתפקיד הראשי בדרמה היומית של הוט בידור ישראלי "פולמון", בה היא גילמה את דמותה של בר. ב-2017 יצא לאקרנים הסרט "אנתרקס" בכיכובה.

בשנת 2019 שיחקה בסדרת הדרמה "ביום שהאדמה רעדה".

בשנת 2021 גילמה את אביגיל בעונה השנייה בסדרה שבאבניקים, המשודרת ב-HOT.

החל מ-2012 נמצאת בזוגיות עם השחקן תומר קאפון, והם מתגוררים בארצות הברית.
ב-5 במרץ 2024 פורסם שהזוג נשוי. השניים ערכו חתונה סודית מעבר לים, מספר שנים קודם לכן.

==קישורים חיצוניים==

* 

==הערות שוליים==

קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1987
קטגוריה:ישראלים שנולדו ב-1987
מאיה ורטהיימר

מאיה ורטהיימר-זמיר (נולדה ב-29 ביולי 1990) היא שחקנית, דוגמנית, אושיית רשת ומנחת טלוויזיה ישראלית.

==ביוגרפיה==
מאיה ורטהיימר נולדה וגדלה בכפר ורדים. היא בתו של המיליארדר איתן ורטהיימר (בנו של התעשיין הישראלי סטף ורטהיימר, שגם כיהן כחבר הכנסת בעברו) ושל אריאלה. היא אחות-למחצה של הזמרת סיון טלמור.

למדה בתיכון מעגן מיכאל במגמת תיאטרון. כנערה, השתתפה בחוג התיאטרון של אורנה פורת ואת שירותה הצבאי עשתה בתיאטרון צה"ל.

ורטהיימר למדה בסטודיו למשחק ניסן נתיב. בנעוריה נפצעה כתוצאה מתאונת פגע ברח, פציעה שריתקה אותה לכיסא גלגלים במשך מספר חודשים. בעקבות התאונה החלה ללמד יוגה, שהיה בין הדברים שעזרו לה להשתקם מהתאונה.

במאי 2017 נישאה לאסף זמיר בחתונה רפורמית, ביוני 2023 נישאו בחתונה אזרחית בניו יורק. זמיר שימש כקונסול הכללי של ישראל בניו יורק, וכן חבר כנסת מטעם מפלגת "כחול לבן" כשר התיירות וכסגן ומ"מ ראש עיריית תל אביב-יפו. השניים הורים לבת, אסיה מרים, שנולדה בינואר 2020. באוגוסט 2024 נולד להם בן.

== קריירה ==
ורטהיימר שיחקה בשנים 2011–2012 בסדרת הנוער "אליפים" בערוץ הילדים, בתור הדס.

ב-2014 שיחקה בתפקיד משני בהצגת הפרינג' "ארץ פוק" של בוגרי ניסן נתיב, שעלתה בתיאטרון צוותא.

ב-2015 שיחקה בסדרה לילדים "דוקטור ליבי" ששודרה ב-HOT VOD Young, בתפקיד בובה.

בשנת 2017 החלה לשחק בסדרת הדרמה "שבאבניקים" בתור דבורה בראון, ב-HOT3.

בנוסף, ב-2017, שיחקה בסרט הקולנוע של הבמאי דן וולמן "סיפור אהבה ארץ ישראלי", בתור מיכליק.

באוגוסט 2018 השתתפה באנסמבל ציפורלה, וכן שיחקה בסדרה "אחותי קפצה כיתה" בערוץ Kidz ב-yes, בתור יערה. בנוסף, מאז 2018 היא מנחה את תוכנית הראיונות "טיימליין" בהוט בידור ישראלי.

ב-2019 כיכבה בסדרת הילדים "מורובוט" בתור מורובוט, בערוץ Kidz וב-HOT VOD Young, לצד איתי תורג'מן ושני קליין.

ב-2021 שיחקה בסדרת הרשת "פגום" בכאן 11 לצד אלון חמאווי את דמותה של אלה, צעירה שהיא ובעלה נמצאים בטיפולי פוריות. החל משנת 2021 משמשת ורטהיימר כפרזנטורית של אתר יד2.

ב-2022 החלה להנחות את התוכנית "אהבה חדשה".

ב-2023 השתתפה בסדרה בכאן 11 "מלאך משחית" בתפקיד נעמה, סטאז'רית רפואה ובת-זוגו של גיבור הסדרה דב-בער "באר".

ב-2023 עלתה לשידור הסדרה "השגרירות", בה גילמה את יעל רונן.

ב-2023 שיחקה בסדרה "לבד בבית", בתפקיד אורח, בתור צילה השמרטפית.

במרץ 2023 הנחתה את טקס חשיפת השיר Unicorn שייצג את ישראל באירוויזיון 2023 באילת.

ביוני 2023 התארחה באחד הפרקים של תוכנית האירוח "ארוחה של החיים" ששודרה בכאן 11.

בספטמבר 2023 החלה להנחות את התוכנית "פאסוורד".

==קישורים חיצוניים==

* 
* 
* 
* 
* 
* 
* 
* 

==הערות שוליים==

קטגוריה:בני זוג של חברי הכנסת
קטגוריה:בנות זוג של שרי ממשלת ישראל
קטגוריה:שחקניות קולנוע וטלוויזיה ישראליות
קטגוריה:תל אביב-יפו: אישים
קטגוריה:כפר ורדים: אישים
קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות תיאטרון צה"ל
קטגוריה:בוגרות בית הספר משותף חוף הכרמל
קטגוריה:בוגרי בית הספר משותף חוף הכרמל
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
מאיה ורטהיימר
קטגוריה:פרזנטורים ישראלים
קטגוריה:ישראליות שנולדו ב-1990
קטגוריה:ישראלים שנולדו ב-1990
עקצניים

עַקְצָנִיִּים (שם מדעי: Buthidae, "בותוסיים") היא משפחת עקרבים המכילה מינים רבים ארסיים וקטלניים. זוהי המשפחה הגדולה ביותר בסדרת העקרבאים ומכילה מעל 80 סוגים ו-800 מינים. יחד עם המשפחה Microcharmidae הם החברים היחידים בעל-משפחה Buthoidea.

רבים ממינים אלה הם מינים גדולים והם מצויים באזורים חמים ויבשים כמו מדבריות שונים ברחבי כל היבשות. ניתן למוצאן גם באזורים לחים יותר כמו ערבות, סוואנות ויערות אך לא באזורים קרים.

== מאפיינים ==
רוב העקרבים במשפחה הם בינוניים בגודלם. הקטן ביותר מגיע רק לאורך 2 ס"מ והסוגים הגדולים ביותר כמו הקטלן, Centruroides וApistobuthus יכולים להגיע לאורך 12 ס"מ. הם בעלי 5 זוגות עיניים על הראשחזה וצבעם מגוון מצהוב ועד שחור כהה. הזנב רזה וארוך, למעט בכמה מינים מאמריקה, וצבעו צהוב כשהקצה מעט כהה יותר. הצבתות חלשות יחסית.

העקצניים יוצאים ממחילתם בלילות ומחפשים טרף קטן - בעיקר חרקים אך גם עכבישים אחרים או חולייתנים קטנים. הם הורגים את טרפם עם עקיצה חזקה. אלו הארסיים שבעקרבים וחלקם מאיימים גם על אנשים כשאחד הקטלניים ביותר הוא עקצן צהוב. עם זאת חלקם מועילים לאדם, לאחר שלוקחים נוגדן לארס. לעקצן המצוי למשל יש נסיוב בארסו העוזר לטפל בגליומה.

==סוגים==

==גלריה==
<gallery mode=packed heights=120>
Parabuthus mossambicensis b.jpg|Parabuthus mossambicensis
Buthid Scorpion (Uroplectes olivaceus) (12014540435).jpg|Uroplectes olivaceus
Tityus stigmurus.jpg|Tityus stigmurus
Odontobuthus doriae.jpg|Odontobuthus doriae
</gallery>

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1837
קטגוריה:טקסונים שתוארו בידי קרל לודביג קוך
עבידיים

עבידיים או עַב-יָדִיִּים (שם מדעי: Scorpionidae) היא משפחת העקרבים המכילים את המינים הגדולים ביותר בסדרה כשהגדול מכולם הוא המין Heterometrus swammerdami שאורכו מגיע ל-23 ס"מ ושוקל עד 32 גרם.

== מאפיינים ==
מינים אלה קיבלו את שמם על שם הצבתות הגדולות והגפיים הגדולות הנושאות אותם. הם בעלי שריון כהה ועבה וזנב קצר ומעובה בעל ארס חלש יחסית, אך עדיין קטלני לטרפו.

בני הקבוצה חיים ביערות גשם, ערבות או מדבריות כמו הסהרה. כמו רוב העקרבים הם יוצאים בלילה לחפש טרף הכולל בעיקר חרקים וכן עכבישנים אחרים וכמה חולייתנים קטנים. הם הורגים אותם באמצעות הצבתות העבות והעקיצה בזנבם. הם אינם קטלניים לבני אדם (למעט לאלה שאלרגיים להם) וחלק מהם הם חיות גידול מבוקשות.

ייתכן שגם בני משפחת הנבואיים (Diplocentridae) הדומה להם מאוד שייכת לעבידיים כתת-משפחה.

==סוגים==
* Heterometrus
* Opistophthalmus 
* Pandinus
* עביד (Scorpio) - בו עביד שחום ועביד צהוב
* Mioscorpio - נכחד
* Sinoscorpius - נכחד
* Rugodentinae 
* Rugodentus 
* Urodacinae 
* Urodacus 
* Aops

==קישורים חיצוניים==

*
קטגוריה:בעלי חיים שתוארו ב-1802
קטגוריה:טקסונים שתוארו בידי פייר אנדרה לטריי
סידני קירקמן

סר סידני שבלייה קירקמן (; 29 ביולי 1895 - 29 באוקטובר 1982) היה גנרל בריטי אשר פיקד על כוחות שונים של הצבא הבריטי במלחמת העולם השנייה.

==ביוגרפיה==
===תחילת דרכו===
קירקמן נולד ב-29 ביולי 1895 בבדפורד שבאנגליה. הוא למד באקדמיה הצבאית המלכותית בווליץ', וב-1915, במהלך מלחמת העולם הראשונה, התגייס לרגימנט הארטילריה המלכותי של צבא בריטניה בדרגת לוטננט משנה. במהלך המלחמה הוא לחם בחזית המערבית ובחזית האיטלקית כמפקד גדוד, ועוטר בצלב הצבאי. בין שתי מלחמות העולם הוא שרת בארץ ישראל, מלטה והודו. בינואר 1925 הוא הועלה לדרגת קפטן, בין 1931–1932 למד במכללת קימברלי לפיקוד ומטה (Staff College in Camberley), ובמרץ 1935 הועלה לדרגת מייג'ור.

===מלחמת העולם השנייה===
 
ב-1940 הוא מונה למפקד רגימנט הארטילריה ה-65. ב-1941 הוא מונה לקצין התותחנים הראשי של הקורפוס ה-1, ולאחר מכן של הקורפוס ה-7, הקורפוס ה-12 והדיוויזיה ה-56. במאי 1942 הוא הועלה לדרגת לוטננט קולונל ומונה לקצין התותחנים של הארמייה השמינית בפיקודו של ברנרד מונטגומרי. הוא השתתף עמה במערכה בצפון אפריקה, ובכלל זה בקרב אל-עלמיין השלישי. ב-14 באפריל 1943 הוא קיבל קידום זמני לדרגת מייג'ור גנרל ומונה למפקד הדיוויזיה ה-50. הוא פיקד על הדיוויזיה במהלך פלישת בעלות הברית לסיציליה בין יולי-אוגוסט של אותה שנה, כחלק מהקורפוס ה-13 של מיילס דמפסי. לאחר מכן הוחזרה הדיוויזיה שלו חזרה לבריטניה כדי להתכונן לקראת הפלישה לנורמנדי. בינואר 1944 הוענקה לו דרגה זמנית של לוטננט גנרל, ובמרץ הוענקה לו דרגת קבע של קולונל. ב-19 באפריל של אותה שנה הוא קיבל פיקוד על הקורפוס ה-13, אשר היה חלק מהארמייה השמינית של אוליבר ליס, והוצב בחזית האיטלקית. קירקמן השתתף עם הקורפוס בקרב מונטה קאסינו, ולאחר מכן הועבר תחת הארמייה החמישית האמריקאית של מארק קלארק. במסגרת זו לחם הקורפוס בקרבות על הקו הגותי במהלך הסתיו והחורף של 1944, ובדצמבר של אותה שנה קיבל דרגת קבע של מייג'ור גנרל. במרץ 1945 הוא נאלץ לחזור לבריטניה בגלל דלקת חמורה.

===לאחר המלחמה===
לאחר המלחמה שימש קירקמן כמפקד הפיקוד המזרחי, ולאחר מכן כמפקד הקורפוס ה-1 אשר הוצב באזורי הכיבוש בגרמניה. עד 1947 שימש כסגן ראש המטה הכללי הקיסרי, ובאוגוסט של אותה שנה הועלה לדרגת גנרל מלא. לאחר מכן, שימש כראש אגף האפסנאות במשרד המלחמה, עד 1950, אז פרש משירות צבאי.

קירקמן נפטר ב-29 באוקטובר 1982 בסאות'המפטון, בגיל 87.

==קישורים חיצוניים==

* [http://www.generals.dk/general/Kirkman/Sir_Sidney_Chevalier/Great_Britain.html סידני קירקמן] באתר הגנרלים של מלחמת העולם השנייה 

קטגוריה:גנרלים בריטים במלחמת העולם השנייה
קטגוריה:קצינים בריטים במלחמת העולם הראשונה
קטגוריה:בריטים שנולדו ב-1895
קטגוריה:בריטים שנפטרו ב-1982
הצנחנית שלא שבה

הצנחנית שלא שבה הוא ספר לנוער מאת הסופר הישראלי עודד בצר, שיצא לאור בשנת 1969 ומתאר את חייה של חנה סנש.

==עלילה==
החלק הראשון של הספר מתרחש בקיסריה ונהלל, ומתמקד בזיכרונותיה וחייה האישיים של חנה סנש, יהודייה ילידת הונגריה. מובאים בו גם קטעים מיומנה. חנה בוחרת לוותר על החיים השקטים בארץ ישראל המנדטורית, ומתגייסת לחיל האוויר הבריטי כדי להילחם לצדו במלחמת העולם השנייה. במסגרת פעילותה, הופכת חנה לצנחנית ומוצנחת ביוגוסלביה שם היא משתפת פעולה עם כוחות פרטיזנים מקומיים ומגיעה להונגריה. בהונגריה היא נתפסת, נחקרת ועוברת עינויים, אולם לא מסגירה את חבריה ומסתירה את הקוד הסודי של המשדר, שבעזרתו ההונגרים יכולים לתפוס את חבריה. היא נשפטת, אולם עוד לפני שמסתיים המשפט מוצאת להורג בידי כיתת יורים. בסוף הספר מובא השיר "אשרי הגפרור". 

==הוצאה לאור==
הספר ראה אור ב-1969 והיה השני בסדרת "נועזים" של הוצאת י' שרברק, שהוקדשה לביוגרפיות של גיבורי ראשית היישוב, כגון "לא בדרך המלך" על אורד וינגייט גם הוא מאת בצר; "גיבור חידה" על יוסף טרומפלדור מאת אוריאל אופק; "שרה, גיבורת ניל"י" על שרה אהרנסון ו"דמעות של אש" על צביה לובטקין, שניהם מאת דבורה עומר. הספר זכה בפרס יצחק למדן לספרות ילדים של עיריית רמת גן.

==קישורים חיצוניים==
* [https://simania.co.il/bookdetails.php?item_id=9114 הצנחנית שלא שבה] באתר סימניה
* 
* 

==הערות שוליים==

קטגוריה:ספרות מלחמת העולם השנייה
קטגוריה:ספרים ישראליים
קטגוריה:ספרים בעברית
קטגוריה:רומנים היסטוריים
קטגוריה:ספרי ילדים ונוער בעברית
קטגוריה:ספרי 1969
קטגוריה:חנה סנש
קטגוריה:ספרי הוצאת י' שרברק
כביש 466

כביש 466 הידוע גם בשם "דרך רמאללה" ו"כביש 60 הישן", הוא כביש אורך במרכז השומרון. הכביש מתחיל במחסום קלנדיה, חוצה את רמאללה ומסתיים במפגש עם כביש 60 צפונית לעפרה.

==היסטוריה==
רובו של הכביש היה במקור כביש 60.

בעקבות הסכמי אוסלו בשנת 1994, נסלל קטע חדש של כביש 60 מזרחית לכביש הישן, שחיבר את גבע בנימין עם ואדי חרמייה צפונית לעפרה. בהתאם לכך, הקטע של כביש 60 הישן שמחבר היום את כביש 466 לכביש 60 נחשב היום לחלק מכביש 466. במהלך האינתיפאדה השנייה נחסם, סמוך לכניסה לאל-בירה, לתנועת ישראלים כדי למנוע את כניסתם לרמאללה ואל-בירה, מחסום הDistrict Coordination Office - DCO - (מנהלת תיאום וקישור). מעט לאחר מכן נחסם הכביש גם לתנועת פלסטינים. באמצע שנות ה-2000 הועברה החסימה לנקודה אחרת באותו כביש בכניסה להתנחלות בית אל. על הפלסטינים תושבי האזור נאסר לנסוע בכביש והם נאלצים להשתמש בדרכים חלופיות.

ב-2014 הגישו עשרה ראשי מועצות בכפרים שממזרח לרמאללה, עתירה לבג"ץ, בדרישה שהצבא יפתח את המחסום עבור כל הפלסטינים.

==צמתים לאורך הכביש==
{| class="wikitable" border=1 cellpadding=1
!קילומטרים
!שם
!מיקום
!דרכים מצטלבות
|-
| colspan="5" align="center" bgcolor="#D8 BF D8" | כביש 466 מדרום לצפון
|-
| align="center" | 0
| align="center" | קלנדיה
| align="center" | קלנדיה
| align="center" | 
|-
|align="center" bgcolor="#ABCDEF" | 1
| align="center" bgcolor="#ABCDEF" | מחסום קלנדיה
| align="center" bgcolor="#ABCDEF" | קלנדיה
| align="center" bgcolor="#ABCDEF" -
| align="center" | 3
| align="center" | צומת ללא שם
| align="center" | רמאללה
| align="center" -
| align="center" | 5
| align="center" | צומת ללא שם
| align="center" | רמאללה
| align="center" | כביש מקומי (חסום)
|-
| align="center" |8
| align="center" | צומת ללא שם
| align="center" | רמאללה
| align="center" כביש מקומי 
|-
| align="center" | 10.8
| align="center" | צומת ללא שם
| align="center" | רמאללה
| align="center" כביש מקומי
|-
|align="center" bgcolor="#ABCDEF" | 12
| align="center" bgcolor="#ABCDEF" | מחסום DCO
| align="center" bgcolor="#ABCDEF" | בית אל
| align="center" bgcolor="#ABCDEF" -
| align="center" | 15
| align="center" | צומת אום-ספא
| align="center" | אום צפא
| align="center" | כביש מקומי (חסום)
|-
| align="center" | 18
| align="center" | כניסה לעטרת
| align="center" | עטרת
| align="center" | כניסה ליישוב
|-
| align="center" | 22
| align="center" | צומת עם כביש 465
| align="center" | ואדי אל-בלט
| align="center" | 
|-
| align="center" | 28
| align="center" | צומת עם כביש 60
| align="center" | סילואד
| align="center" | 
|-
|}

==ראו גם==
* מועצה אזורית מטה בנימין
* יהודה ושומרון

==הערות שוליים==

קטגוריה:ישראל: כבישים
קטגוריה:השומרון: תחבורה
קטגוריה:רמאללה
קטגוריה:בית אל
יומו של השלוש-רגל

יומו של השלוש-רגל (באנגלית: The Day of the Triffids) הוא עיבוד קולנועי בריטי משנת 1962 לרומן המדע הבדיוני באותו השם מאת ג'ון וינדהם. את הסרט ביים סטיב סקלי, ומככבים בו ג'נט סקוט והווארד קיל, שגילם את הדמות הראשית, ביל מייסן. הסרט, שאורכו כ-93 דקות, צולם בצבע והוקלט במונו.

השלוש-רגלים הם צמחים בדיוניים ומוזרים, המסוגלים לחקות התנהגות בסיסית של בעלי חיים: הם יכולים לעקור את שורשיהם וללכת, לעשות שימוש בעוקץ דמוי שוט בעל רעל קטלני, ואף לתקשר אחד עם השני. צורתם החיצוני דומה לזה של אספרגוס ענקי.

עלילת הסרט נפתחת עם דמותו של ביל מייסן, שנמצא בבית חולים עם עיניים חבושות. הוא מגלה כי בזמן שהיה מאושפז עם עיניים חבושות, מטר מטאורים חריג סינוור את רוב בני-האדם שעל פני כדור הארץ. כאשר מייסן יוצא לרחובות לונדון, הוא מגלה כי בני-האדם נאבקים כדי להישאר בחיים, ולאחר ימים ספורים - החברה כולה קורסת.

==קישורים חיצוניים==

==הערות שוליים==

קטגוריה:סרטי 1962
קטגוריה:סרטי מדע בדיוני
קטגוריה:סרטי מפלצות
קטגוריה:סרטים בריטיים
קטגוריה:סרטים דיסטופיים
קטגוריה:סרטים מבוססי ספרים
קטגוריה:סרטים פוסט-אפוקליפטיים
קטגוריה:סרטי מדע בדיוני מ-1962
בדפורד CA

בדפורד CA
בדפורד CA
בדפורד CA, אמבולנס
בדפורד CA, טנדר
בדפורד CA, מסחרי
בדפורד CA (באנגלית: Bedford CA) הוא רכב מסחרי קל שיוצר בין השנים 1952–1969 על ידי יצרנית הרכב המסחרי Bedford Vehicles שהייתה חברת בת של ווקסהול מוטורס. הדגם יוצר בגרסאות ואן וטנדר.

==היסטוריה "Bedford Vehicles"==
חברת "Bedford Vehicles" נוסדה בשנת 1930. מטרת החברה הייתה לייצר רכב מסחרי ומשאיות קלות, בינוניות וכבדות.

בשנת 1987 נמכרה "Bedford Vehicles" לחברת הרכב "AWD Ltd", בניהולו של "David John Bowes Brown". חברת "AWD Ltd" ייצרה עבור חברת "Bedford Vehicles" משאיות צבאיות. חברת "AWD Ltd" ייצרה משאיות קלות ומסחריות עד 1991, אשר התבססו על רכבי "ווקסהול מוטורס", "אופל", איסוזו, וסוזוקי מוטור.

משנת 1991 קונצרן הרכב "GM Europe" מייצר משאיות באמצעות "ווקסהול מוטורס" בבריטניה, או אופל ב-גרמניה.

חברת האם "ווקסהול מוטורס" משנת 2017 שייכת כמו החברה האחות אופל, לקבוצת PSA הצרפתית (פג'ו, סיטרואן, DS).

== מפרט טכני ומידות ==
* מנוע קדמי 1,508 סמ"ק המפתח 52 כ"ס.
* יחס דחיסה 1:6.8.
* מנוע 1,598 סמ"ק המפתח 54.8 כ"ס (מנוע הנעה אחורית שנלקח מ- ווקסהול ויקטור גרסת FB).
* יחס דחיסה 6.8:1.
* תמסורת ידנית - 3 מהירויות.
* תמסורת ידנית - 4 מהירויות.
* אורך הרכב - 3,912 מ"מ בדגם הגרסה הקצרה.
* אורך הרכב - 4,216 מ"מ - בדגם הגרסה הארוכה.
* רוחב - 1,778 מ"מ.
* גובה - 1,889 מ"מ.
* בסיס גלגלים - 2,286 מ"מ בדגם הגרסה הקצרה.
* בסיס גלגלים - 2,591 מ"מ בדגם הגרסה הארוכה.
* משקל - 1,018 ק"ג - בדגם הגרסה הקצרה.
* משקל 1,064 ק"ג - בדגם הגרסה הארוכה.
* עד שנת 1958 - שמשה קדמית חתוכה לשניים, ומשנת 1958 - השמשה הקדמית הוחלפה לשמשה יחידה עוטפת.
* מתלה אחורי רכוב על המארז - שבעה עלים.
* מתלה קדמי עצמאי.
* מד דלק - נשלט חשמלי (חידוש לטכנולוגיית התקופה).
* בלמי תוף.
* דלתות קדמיות - דלתות הזזה על ציר, לצדדים.
* חלונות קדמיים בצד הנהג - חלונות הזזה.

== בישראל ==
מאמצע שנות החמישים של המאה ה-20 ועד אמצע שנות הששים שימש ה-בדפורד CA האמבולנס העיקרי של מגן דוד אדום, בישראל.

== ראו גם ==
* ווקסהול מוטורס
* ווקסהול ויקטור
* בדפורד בייגל
* בדפורד VAM
* בדפורד OB
* בדפורד CF

== לקריאה נוספת ==
* [https://www.youtube.com/watch?v=sZcdouHltck בדפורד CA ] (2:08 דקות), יו-טיוב
* [https://www.youtube.com/watch?v=CO4frE7N3Sc בדפורד CA ] (1:59 דקות), יו-טיוב
* [https://www.youtube.com/watch?v=He1_2cx8jdk בדפורד CA ](8:33 דקות), יו-טיוב
* [https://www.youtube.com/watch?v=m5szMknBjFg בדפורד CA ] (4:59 דקות), יו-טיוב
* [https://www.youtube.com/watch?v=fqlzwaosr24 בדפורד CA ] (3:06 דקות), יו-טיוב
* [https://www.youtube.com/watch?v=Irfrad_kmRo בדפורד CA ] (1:36 דקות), יו-טיוב
* [https://www.youtube.com/watch?v=7U-h0b2av98 בדפורד CA ] (7:37 דקות), יו-טיוב

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1952
קטגוריה:מכוניות מסחריות
קטגוריה:רכבי ווקסהול
קטגוריה:מכוניות בריטיות
קטגוריה:אמבולנסים
CA
לינדי אלקינס-טנטון

לינדה (לינדי) אלקינס-טנטון (אנגלית: Lindy Elkins-Tanton; נולדה ב-1966, ארצות הברית) מדענית אמריקאית בתחום המדעים הפלנטריים, מובילת פרויקט הגשושית פסיכה.

==ביוגרפיה==
אלקינס-טנטון למדה ב-MIT גאולוגיה לתואר ראשון, וגיאוכימיה לתואר שני, את שניהם סיימה ב-1987. עם סיום לימודיה עבדה כ-8 שנים בעבודות שונות בתעשייה. בשנת 1997 חזרה לאקדמיה והחלה בלימודי דוקטורט ב-MIT, תיזת הדוקטורט שלה עסקה בגאולוגיה וגיאופיזיקה, את התואר קיבלה ב-2002. עוד באותה שנה החלה לעבוד כפוסט-דוקטורנטית באוניברסיטת בראון, ואחר כך המשיכה שם כעמיתת מחקר. ב-2007 התקבלה ל-MIT כמרצה בכירה לגאולוגיה, ב-2011 הועלתה לדרגת פרופסור משנה. ב-2011 עברה למכון קרנגי למדע כמנהלת המחלקה למגנטיות כדור הארץ, במקביל שימשה כפרופסור אורח ב-MIT. ב-2014 קודמה לתפקיד דיקן בית הספר למדעי הארץ והחלל (Earth and Space Science ) של מכון קרנגי למדע. ב-1 ביולי 2014 התמנתה לפרופסורית ומנהלת בית הספר לחקר הארץ והחלל (School of Earth and Space Exploration) של אוניברסיטת אריזונה.

===פעילותה המדעית===
פעילותה המדעית של אלקינס-טנטון מתמקדת בחקר התהליכים הכימיים והפיזיקליים של היווצרות כוכבי הלכת הארציים. המחקרים שלה מתרכזים בפלנטסימלים. במסגרת פעילותה זו הייתה מיוזמי פרויקט הגשושית פסיכה של נאס"א, גשושית המיועדת לחקור את האסטרואיד פסיכה. עם אישור הפרויקט נקבעה כחוקרת הראשית שלו.

תחום פעילות מדעי נוסף שלה הוא חקר שדות געשיים גדולים והקשר שלהם לאירועי הכחדה המונית, בעיקר באזורי הבזלת (flood basalts) בסיביר, והקשר שלהם להכחדת פרם-טריאס. במסגרת מחקרים אלו הובילה ארבע משלחות מחקר לסיביר, והשתתפה במשלחות מחקר בהרי סיירה נבדה, רכס קסקייד, איסלנד ואיי פארו.

אלקינס-טנטון פרסמה כ-80 מאמרים מבוקרי עמיתים ועוד כ-200 פרסומים לכנסים מדעיים.

אסטרואיד (8252) נקרא על שמה.

ב-2022 נקרא על שמה מינרל חדש שהתגלה במטאוריט שנמצא בסומליה: "אלקינסטנטוניט" (elkinstantonite).

===ספריה===
* "כדור הארץ" 2016.
* "פלנטסימלים", עורכת, 2016
* "פעילות געשית (Volcanism) ושינויי האקלים העולמיים", עורכת, 2015
* "מערכת השמש" ספר עזר בשישה כרכים, מהדורה ראשונה 2006, מהדורה שנייה 2010

== תפקידיה ==
* נשיאת חטיבת המדעים הפלנטריים של האיגוד הגיאופיזי האמריקאי (2015 - 2016)
* חברת פאנל הסקר של נאס"א לתוכניות המחקר באסטרוביולוגיה לעשור הבא (2012 - 2015)
* חברת פאנל הסקר של נאס"א לתוכניות המחקר במדעים פלנטריים לעשור הבא (2009 - 2010)
* רפרנטית לבחינת הצעות מחקר עבור נאס"א,NERC (הארגון הבריטי לחקר איכות הסביבה), DFG (קרן המחקר הגרמנית) וקרנות אחרות.

==קישורים חיצוניים==

* [https://isearch.asu.edu/sites/default/files/cv/Elkins-Tanton%20CV.pdf CV של אלקינס-טנטון באתר של אוניברסיטת אריזונה] 
* [https://sese.asu.edu/node/1343 ביוגרפיה של אלקינס-טנטון באתר של אוניברסיטת אריזונה] 
* [https://womeninplanetaryscience.wordpress.com/2013/03/14/dr-lindy-elkins-tanton-let-go-of-the-myth-that-a-successful-scientist-follows-a-certain-path ריאיון עם אלקינס-טנטון] 

== הערות שוליים ==

קטגוריה:גאופיזיקאים
קטגוריה:אסטרופיזיקאים אמריקאים
קטגוריה:אוניברסיטת אריזונה
קטגוריה:אסטרונומיות אמריקאיות
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל המכון הטכנולוגי של מסצ'וסטס
קטגוריה:סגל אוניברסיטת בראון
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
טרנטולה (סרט, 1955)

טרנטולה (באנגלית: Tarantula) הוא סרט מדע בדיוני משנת 1955 בבימויו של ג'ק ארנולד, בכיכובם של לאו ג. קרול, ג'ון אגר ומארה קורדיי. כמו כן, הסרט כולל את הופעתו של קלינט איסטווד בן ה-25, בתפקיד כטייס המטוס בסוף הסרט.

==עלילה==
העלילה עוסקת בחוקר ביולוגיה, פרופ' ג'רלד דימר, שמנסה למנוע מחסור במזון הנובע מהגידול הצפוי של האוכלוסייה ברחבי עולם. בעזרת מדע אטומי, הוא ממציא מזון מיוחד המיועד לבעלי חיים, אך גורם להם לגדול לממדים עצומים. במעבדתו, הוא מבצע ניסויים בסוגים שונים של בעלי חיים, כגון מכרסמים וטרנטולות.

כאשר החוקרים שלו מנסים את המזון, הם מפתחים אקרומגליה ואחד מהם יוצא מדעתו, הורס את המעבדה תוך שהוא משחרר את בעלי החיים שבה, תוקף את דימר ומזריק לו תמיסה. כתוצאה מכך, דימר הופך, בהדרגה, יותר ויותר מעוות, בעוד שהטרנטולה - שגדלה לממדים עצומים - עושה שמות. רופא אחר, המגלה סימפתיה למצבו של דימר, יחד עם עוזרתו של דימר, חוקרים את התעלומה, ולאחר מספר ניסיונות כושלים, בסופו של דבר העכביש מושמד על ידי התקפת נפאלם המשוגרת על ידי טייסת קרב.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי אולפני יוניברסל
קטגוריה:סרטי מדע בדיוני אמריקאיים
קטגוריה:סרטי מפלצות
קטגוריה:סרטים על עכבישים
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטי אימה מ-1955
קטגוריה:סרטים אמריקאיים משנת 1955
קטגוריה:סרטי מדע בדיוני מ-1955
רובן מיקאל

רובן מיקאל פרייטאס דה רסורסיאאו (בפורטוגזית: Rúben Micael Freitas da Ressureição; נולד ב-19 באוגוסט 1986) הוא כדורגלן פורטוגלי המשחק בעמדת הקשר בנסיונל מדיירה.

==קריירה==
מיקאל נולד בקמרה דה לודוס בארכיפלג מדיירה. בגיל 10 הצטרף לקבוצה המקומית אסטרייטו, ולאחר שנה עבר לאוניאו מדיירה. בגיל 17 ערך את הופעתו הבכורה בקבוצת הבוגרים.

בקיץ 2008 עבר לנסיונל מדיירה מהליגה הבכירה. ב-26 באוקטובר 2008 ערך את הופעתו הבכורה בקבוצה בניצחון 0–1 על ויטוריה סטובאל. ב-11 בינואר 2009 הבקיע את שערו הראשון בקבוצה בניצחון 2–3 על פאסוס די פריירה. ב-20 באוגוסט 2009 ערך את הופעת הבכורה שלו במסגרת אירופית בניצחון 3–4 על זניט סנט פטרסבורג במוקדמות הליגה האירופית. בהמשך העונה באירופה הבקיע שבעה שערים בשמונה משחקים.

בינואר 2010 חתם בפורטו לארבע וחצי שנים. ב-30 בינואר ערך את הופעתו הבכורה בקבוצה בניצחון 0–4 על קבוצתו לשעבר נסיונל. עם הקבוצה זכה בשתי אליפויות, שני גביעים ובליגה האירופית, לאחר ניצחון במשחק הגמר 1-0 על ספורטינג בראגה. מיקאל נותר על ספסל הקבוצה ולא שותף בגמר.

ב-18 באוגוסט 2011 חתם באתלטיקו מדריד יחד עם חברו בפורטו רדאמל פלקאו. חמישה ימים לאחר מכן הושאל לריאל סרגוסה עד לסוף העונה. ב-11 בספטמבר ערך את הופעת הבכורה שלו בסרגוסה בתיקו 0-0 נגד ראיו ואיקאנו.

ב-26 ביולי 2012 הושאל מיקאל לספורטינג בראגה. ב-18 באוגוסט ערך את הופעת הבכורה שלו בקבוצה בתיקו 2-2 נגד בנפיקה ליסבון. ב-25 באוגוסט 2012 הבקיע צמד בכורה בקבוצה בניצחון 1–3 על ביירה מאר. ב-2 באוקטובר 2012 הבקיע את שערו הראשון בליגת האלופות בניצחון 0–2 על גלאטסראיי. בתום עונת ההשאלה חתם באופן קבוע בבראגה.

ביוני 2015 חתם מיקאל בשה-ג'יאג'וואנג אבר בריית הסינית. ב-4 ביולי ערך את הופעת הבכורה שלו בקבוצה בתיקו 0-0 נגד צ'נצ'ום יטאי. ב-31 באוקטובר 2015 הבקיע את שערו הראשון בקבוצה בהפסד 1–3 לשאנדונג לוננג.

ב-2 בפברואר 2017 הושאל למכבי תל אביב עד לסוף העונה. ב-8 בפברואר ערך את הופעת הבכורה שלו בקבוצה בניצחונה של מכבי תל אביב 0–1 על מכבי פתח תקווה במשחק הראשון ברבע גמר גביע המדינה. ב-18 במרץ 2017 כבש את שער הבכורה שלו במכבי תל אביב בניצחון 0–3 על בני סכנין בליגה.

ב-16 בינואר 2018 חתם מיקאל בפאסוס די פריירה. ב-1 ביולי 2018 חתם מיקאל בויטוריה סטובאל. ב-1 ביולי 2019 חתם מיקאל בנסיונל מדיירה.

===נבחרת פורטוגל===
ב-29 במרץ 2011 ערך את הופעת הבכורה בנבחרת בה הבקיע צמד בניצחון 0–2 על . מיקאל נכלל בסגל הנבחרת ביורו 2012.

== תארים ==
;פורטו
* הליגה האירופית: 
* אליפות פורטוגל (2): , 
* הגביע הפורטוגלי (2): , 
* הסופר קאפ הפורטוגלי: 

;בראגה
* גביע הליגה הפורטוגלית: 

== קישורים חיצוניים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני אוניאו דה מדיירה
קטגוריה:כדורגלני נסיונל מדיירה
קטגוריה:כדורגלני פורטו
קטגוריה:כדורגלני אתלטיקו מדריד
קטגוריה:כדורגלני ספורטינג בראגה
קטגוריה:כדורגלני מכבי תל אביב
קטגוריה:כדורגלני פאסוס די פריירה
קטגוריה:כדורגלני ויטוריה סטובל
קטגוריה:כדורגלני יורו 2012
קטגוריה:כדורגלנים זרים בישראל
קטגוריה:ספורטאים פורטוגזים בספרד
קטגוריה:ספורטאים זרים בסין
קטגוריה:ספורטאים פורטוגזים בישראל
קטגוריה:פורטוגזים שנולדו ב-1986
ג'ים לנג'ווין

בית הלבן עם נשיא ארצות הברית ברק אובמה בטקס ציון 20 שנים לחוק האמריקאים בעלי המוגבלויות]]
ג'יימס "ג'ים" לנג'ווין (באנגלית: James "Jim" Langevin; נולד ב-22 באפריל 1964) הוא פוליטיקאי אמריקאי חבר המפלגה הדמוקרטית שכיהן כנציג המחוז השני של רוד איילנד בבית הנבחרים של ארצות הברית. הוא חבר הקונגרס הראשון המשותק ומרותק לכיסא גלגלים.

==ביוגרפיה==
לנג'ווין נולד בפרובידנס שברוד איילנד, גדל ולמד בווריק. בגיל 16, התנדב במסגרת הצופים בתחנת משטרה מקומית, באוגוסט 1980, שוטר בתחנה שהדגים בפני חברו את השימוש באקדח החדש שרכש, פלט כדור שנתזים ממנו פגעו בצווארו של לנג'ווין והותירו משותק לחלוטין ברגליו ועם שימוש מוגבל בלבד בידיו. על אף הקשיים חזר לאחר חצי שנה ללימודים בתיכון וסיים אותו עם בני כיתתו.

לנג'ווין סיים ב-1990 תואר ראשון ברוד איילנד קולג', במהלך לימודיו כיהן כנשיא אגודת הסטודנטים. ב-1994 סיים תואר שני בממשל מאוניברסיטת הרווארד.

לנג'ווין החל את פעילותו הפוליטית כמתנדב במטה הבחירות של ראש עיריית ווריק. ב-1986 נבחר לאספת החוקה של רוד איילנד וב-1988 נבחר לבית הנבחרים של מדינת רוד איילנד. בנובמבר 1994 נבחר למזכיר המדינה של רוד איילנד, הוא היה המזכיר הצעיר ביותר לכהן בתפקיד. בנובמבר 2000 נבחר לנציג המחוז השני של רוד איילנד בבית הנבחרים של ארצות הברית, ומאז נבחר עוד תשע פעמים לתפקיד. הוא כיהן 16 שנים כחבר בוועדת המודיעין של בית הנבחרים, מכהן בוועדת ביטחון המולדת וייסד את שדולת ביטחון הסייבר בקונגרס.

ב-18 בינואר 2022 הכריז לנג'ווין על פרישתו מבית הנבחרים לקראת בחירות 2022, וכהונתו תמה לאחר 22 שנה עם התפזרות הקונגרס ה-117 של ארצות הברית.

==קישורים חיצוניים==

* 

* [https://langevin.house.gov/about-me/full-biography ג'ים לנג'ווין] באתר בית הנבחרים
* 
* 

== הערות שוליים ==

קטגוריה:חברי בית הנבחרים של ארצות הברית מרוד איילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מזכירי מדינה במדינות ארצות הברית
קטגוריה:חברי האספה הכללית של רוד איילנד
קטגוריה:נכים אמריקאים
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1964
קטגוריה:בוגרי בית הספר לממשל באוניברסיטת הרווארד
ספורטקס

ספורטקס (באנגלית: Sportacus, "ספורטקוס", באיסלנדית: Íþróttaálfurinn) הוא דמות המופיעה בסדרת הטלוויזיה האיסלנדית-אמריקאית לילדים "נווה עצלנות". את דמותו מגלם יוצר הסדרה, מאגנוס שבינג. שמו באנגלית מהווה הלחם בסיסים של ספרטקוס ו"ספורט". ספורטקס הוא גיבור ספורטיבי המציל בני אדם אחרים במצוקה.

==הדמות==
ספורטקס גר בספינת אוויר מעל נווה עצלנות. הוא מעודד את ילדי השכונה לאכול פירות וירקות (אותם הוא מכנה "סוכריות טבע") ולשחק בחוץ במקום לשבת בבית. הוא רוצה לוודא שכולם בנווה עצלנות מאושרים, ויודע שכדי שיהיו מאושרים עליהם להיות בריאים ובכושר. אחרי ספורטקס רודף רובי רקב, המבקש להחזיר את העיר למצבה הקודם: העיר עצלנית.

ספורטקס עונד גביש קסום הנדלק במקרה של קבלת קריאה מתושב נווה עצלנות. דמותו סבלנית, אדיבה ומבינת עניין. ספורטקס נמנע מלומר לילדי נווה עצלנות מה לא לעשות, אך הוא מעדיף להשתמש בדוגמאות.

== היסטוריית הדמות ==
ב-Áfram Latibær ("קדימה, נווה עצלנות!"), ההצגה האיסלנדית המקורית שעליה התבססה סדרת הטלוויזיה היה ספורטקס שדון בשם "האלף האתלטי", שדון בעל כוחות מאגיים. תלבושתו הורכבה מטוניקה כחולה, ממכנסים ירוקים רחבים ומכובע גדול שרוף בצבע אמבר. היו לו גם שפם בלונדיני גדול ועבה וזקן של עז.

בהצגה השנייה, Glanni Glæpur í Latabæ ("רובי רקב בנווה עצלנות"), החל ספורטקס לקבל מראה דומה יותר למראהו בתוכנית הטלוויזיה. הוא טייל מעל העיר בכדור פורח ולבש בגדים צהובים וחומים.

בתקופת הפיילוט שלא שודר, העלילה המקורית הייתה כי ספורטקס הוא במקור בנה של בסי<ref></ref>, ששמו אלכסנדר "אלכס" ברברת. כילד העריץ מאוד את הגיבור של העיר שעל גבו התנוססה הספרה 9. לפני שעזב, הגיבור העביר לאלכס קופסה עם כל מה שהוא צריך כדי להיות גיבור. כשאלכס גדל מספר 9 עזב את העיר, ואלכס התחיל להתאמן, והוא הופך להיות גיבור מספר 10 - ספורטקס.<ref></ref> לא נעשה שימוש בעלילה זו בסדרה הסופית.

בתוכנית הטלוויזיה לובש ספורטקס חליפה כחולה ולבנה עם וסט שהיה סגור על ידי הגביש. הוא לבש כובע שחור וכחול עם משקפי מגן בצבע כחול בהיר. מגפיו היו בגוון כהה בין כחול לסגול, עם פסים אדומים, שחורים ולבנים. הוא עונד לידיו מגינים כחולים ממתכת. עיניו כחולות ושפמו שחור ומחודד.

==קישורים חיצוניים==

==הערות שוליים==

קטגוריה:דמויות טלוויזיוניות
גורדון מקריי

גורדון מקריי (באנגלית: Gordon MacRae) היה שחקן קולנוע וזמר אמריקאי שהתפרסם בעיקר בהופעותיו במחזות זמר בקולנוע, בתיאטרון ובטלוויזיה.

==קורות חיים==
ב-1948 הופיע לראשונה בקולנוע בסרט "The Big Punch" - דרמת איגרוף. לאחר מכן הופיע במספר סרטים מוזיקליים עם דוריס דיי:
*"Tea for Two" (1950) - "תה לשניים"
*"On Moonlight Bay" (1951)
*"By the Light of the Silvery Moon" (1953)

הוא התפרסם בעיקר בהופעותיו בתפקידים ראשיים בהפקות קולנוע של מחזות הזמר של ריצ'רד רוג'רס ואוסקר המרשטיין:
*אוקלהומה! (1955) בו הוא זכור בעיקר מהופעתו בתחילת הסרט כשהוא רוכב על סוס ושר "איזה בוקר נפלא".
*קרוסל (1956). בשני הסרטים שיחק לצידה של שירלי ג'ונס.

הופיע במחזות זמר על הבמה בברודוויי ובמקומות רבים בארצות הברית והקליט מספר אלבומים.

הוא הופיע הרבה בטלוויזיה במופעים של אד סאליבן, דינה שור פט בון ועוד.

מקריי סבל שנים רבות מאלכוהוליזם, עבר גמילה והחל לעזור לאלכוהוליסטים לעבור גמילה. הוא מת מדלקת ריאות כסיבוך מסרטן הפה והלסת.

==קישורים חיצוניים==

* [https://www.youtube.com/watch?v=9LdIL5WCso8 גורדון מקריי שר "איזה בוקר נפלא"], באתר יוטיוב
* [https://www.youtube.com/watch?v=td7lCCO9aaQ גורדון מקריי ודוריס דיי שרים "By the Light of the Silvery Moon "], באתר יוטיוב 
* [http://www.tcm.com/tcmdb/person/119265%7C62812/Gordon-MacRae/ גורדון מקריי], באתר TCM
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-1986
עונת 1985/1986 בבונדסליגה

עונת 1985/1986 הייתה העונה ה-23 של הבונדסליגה, שהיא הליגה הגרמנית הבכירה בכדורגל. העונה החלה ב-9 באוגוסט 1985 והסתיימה ב-26 באפריל 1986. 

הנובר 96, נירנברג ופ.צ. זארבריקן עלו מהליגה השנייה.

באיירן מינכן זכתה בתואר האליפות בפעם השנייה ברציפות ובפעם השמינית בתולדות המועדון. 

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. 

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

פ.צ. זארבריקן והנובר 96 ירדו לבונדסליגה השנייה. בורוסיה דורטמונד שיחקה בצמד משחקי מבחן (מפגש כפול) נגד פורטונה קלן. אחרי זה מפגש כפול לא הניב יתרון לאף קבוצה הוחלט על המשחק השלישי. במשחק זה בורוסיה דורטמונד ניצחה 8:0 ונותרה בליגה הבכירה.

==כדורגלנים מצטיינים==
שטפן קונץ (בוכום) שכבש 22 שערים זכה בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.
| באיירן מינכן (אלופה)
|34
|21
|7
|6
|82
|31
|51
|49||העפלה לגביע אירופה לאלופות
|- style="background:#97DEFF 
| 2.
| ורדר ברמן
|34
|20
|9
|5
|83
|41
|42
|49||העפלה לגביע אופ"א
|-style="background:#97DEFF 
| 3.
| באייר אורדינגן
|34
|19
|7
|8
|63
|60
|3
|45||העפלה לגביע אופ"א
|- style="background:#97DEFF 
| 4.
| בורוסיה מנשנגלדבך
|34
|15
|12
|7
|65
|51
|14
|42||העפלה לגביע אופ"א
|- style="background:#FFFF75 
| 5.
| שטוטגרט
|34
|17
|7
|10
|69
|45
|24
|41||זכייה בגביע הגרמניהעפלה לגביע מחזיקות הגביע
|- style="background:#97DEFF 
| 6.
| באייר לברקוזן 
|34
|15
|10
|9
|63
|51
|12
|40||העפלה לגביע אופ"א
|- 
| 7.
| המבורג
|34
|17
|5
|12
|52
|35
|17
|39
|- 
| 8.
| וולדהוף מנהיים
|34
|11
|11
|12
|41
|44
|3-
|33
|- 
| 9.
| בוכום
|34
|14
|4
|16
|55
|57
|2-
|32
|- 
| 10.
| שאלקה 04
|34
|11
|8
|15
|53
|58
|5-
|30
|- 
| 11.
| פ.צ. קייזרסלאוטרן
|34
|10
|10
|14
|49
|54
|5-
|30
|- 
| 12.
| נירנברג
|34
|12
|5
|17
|51
|54
|3-
|29
|- 
| 13.
| פ.צ. קלן
|34
|9
|11
|14
|46
|59
|13-
|29
|- 
| 14.
| פורטונה דיסלדורף
|34
|11
|7
|16
|54
|78
|24-
|29
|- 
| 15.
| איינטרכט פרנקפורט
|34
|7
|14
|13
|35
|49
|14-
|28
|- style="background:#FFCCCC;"
| 16.
| בורוסיה דורטמונד
|34
|10
|8
|16
|49
|65
|16-
|28||משחקי מבחן
|- style="background:#FF8888;"
| 17.
| פ.צ. זארבריקן 
|34
|6
|9
|19
|39
|68
|29-
|21||rowspan=2 align=right|ירדו ליגה
|- style="background:#FF8888;"
| 18.
| הנובר 96 
|34
|5
|8
|21
|43
|92
|49-
|18
|}

==קישורים חיצוניים==
* [http://www.rsssf.com/tablesd/duit86.html נתונים מפורטים מאתר rsssf]
* [http://www.bdfutbol.com/en/t/tger1985-86.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-1985
קטגוריה:תחרויות כדורגל ב-1986
הדייט שהביך אותי

הדייט שהביך אותי (באנגלית: That Awkward Moment) הוא סרט קומדיה רומנטית שנכתב ובוים על ידי טום גורמיקן. מככבים בסרט זאק אפרון, מיילס טלר, מייקל בי. ג'ורדן ואימוג'ן פוטס. הקרנת הבכורה של הסרט הייתה ב-27 בינואר 2014, והוא שוחרר לציבור הרחב בארצות הברית ב-31 בינואר.

== עלילה ==
מייקי, ג'ייסון ודניאל הם שלושה חברים נואשים. האחד מהם על סף גירושים, השני לא מוצא זוגיות ואילו השלישי הוא "הפנים היפות" של החבורה. מייקי (מייקל בי. ג'ורדן) נזרק על ידי אשתו וג'ייסון (זאק אפרון) ודניאל (מיילס טלר) מתחייבים, כאות הזדהות, להימנע ממערכות יחסים רציניות כל עוד מייקי רווק. הכל הולך טוב עד שהם פוגשים שתי בחורות יפות, ואז ג'ייסון ודניאל נאלצים להיאבק ברגשותיהם מחשש להפר את ההסכם עם מייקי.

== שחקנים ==
{| class="wikitable"
|-
!שם השחקן/ית
!שם הדמות
!סוג התפקיד
|-
|זאק אפרון
|ג'ייסון
|ראשי
|-
|מיילס טלר
|דניאל
|ראשי
|-
|מייקל בי.ג'ורדן
|מייקי
|ראשי
|-
|אימוג'ן פוטס
|אלי
|ראשי
|-
|מקנזי דייוויס
|צ'לסי
|משני
|-
|ג'סיקה לוקאס
|וארה
|משני
|}

==קישורים חיצוניים==
* 

==הערות שוליים==

קטגוריה:סרטי קומדיה רומנטית
קטגוריה:סרטי קומדיה אמריקאיים